ወላይታ ድቻ የቮሊቦል ፕሪሚየር ሊግ ቻምፒዮን ሆነ﻿
በተለያዩ ከተሞች ሲካሄድ የቆየው የ2011 ዓ.ም የኢትዮጵያ ቮሊቦል የወንዶች ፕሪሚየር ሊግ ወላይታ ድቻ ቻምፒዮን ሆኖ አጠናቋል። ወላይታ ድቻ በአጠቃላይ የፕሪሚየር ሊግ ውድድሮች 35 ነጥብ በመሰብሰብ ቻምፒዮን እንደሆነ የኢትዮጵያ ቮሊቦል ፌዴሬሽን ያደረሰን መረጃ ያሳያል፡፡ ወላይታ ድቻን ተከትሎ የመዳ ወላቡ ዩኒቨርሲቲ 34 ነጥብ በመሰብሰብ ሁለተኛ ደረጃን ይዞ ማጠናቀቅ ችሏል፡፡ ሰላሳ ነጥቦችን መሰብሰብ የቻለው ሙገር ሲሚንቶ ሦስተኛ ደረጃን ይዞ ጨርሷል፡፡ ፕሪሚየር ሊጉ መጠናቀቁን ተከትሎ በተለያዩ ዘርፎች በውድድር ዓመቱ ኮከብ የሆኑ ቡድኖችና ተጫዋቾች እንዲሁም አሰልጣኞች ተሸላሚ ሆነዋል፡፡ በዚህም መሰረት
የዓመቱ ኮከብ አሰልጣኝ
በመሆን ተፈራ በላቸው
ከመዳ ወላቡ ዩኒቨርሲቲ
ተሸላሚ ሲሆኑ፣ የዓመቱ
ምስጉን ዳኛ ተስፋዬ
ስለሺ ሆነው ተመርጠዋል፡፡
የዓመቱ ኮከብ ቡድን
መሪ አየለ ድራሞ
ከ ወላይታ ድቻ፣
የዓመቱ ኮከብ ሴተራ
አሸናፊ ደምሴ ከ ወላይታ
ድቻ፣ የዓመቱ ኮከብ
ሊብሮ ኃ/ሚካኤል ተስፋዮሐንስ
ከ ወላይታ ድቻ፣
የዓመቱ ኮከብ ስፓይከር
እስጢፋኖስ ዳልጋ ከመዳ
ወላቡ ዩኒቨርሲቲ፣ የዓመቱ
ኮከብ ሁለገብ ተጫዋች
ሰለሞን ፍቃዱ ከፌዴራል
ማረሚያ ቤቶች፣ የፀባይ
ዋንጫ ተሸላሚ መዳ ወለቡ
ዩኒቨርሲቲ፣ የዓመቱ የልዩ
ዋንጫ ተሸላሚ ሐበሻ
ሲሚንቶ በመሆን ፕሪሚየር
ሊጉ ተጠናቋል፡፡አዲስ ዘመን ሰኔ 13/2011ቦጋለ
አበበ 